**A vállalt bázisintézményi feladatok ellátásának bemutatása, az intézmény felajánlásai (jó gyakorlat, más intézmények számára adaptálható szakmai programok, humánerőforrás, infrastrukturális környezet, stb. )**

**ISKOLA**

1. **Horvát olvasó-és tamburatábor**

A tanulók egy hét alatt nem tanórai foglalkozás keretében kapnak olyan információt, ismereteket és élményeket anyanyelvükön, ami az egész oktatási és nevelési év befejezéseként jutalom számukra, és ahol kötetlen, játékos formában erősíthetik meg horvát nyelvi tudásukat.

A tanulók változatos formában foglalkoznak a horvát nyelvvel, belepillantanak zenei világába, elsajátítják tánclépéseit, belemerülnek sajátos dallamvilágába, azonosulnak irodalmi hőseivel, történelmi eseményeivel.

A gyerekek olyan ismeretekhez jutnak, melyek a tantervi tudásukra épülnek, és megerősítik, színesítik azt a nemzetiségi kommunikáció és hagyományápolás területén.

A pozitív élmények, a vegyes életkorú csoportokban más tanulók megismerése segíti őket abban, hogy elfogadjanak másokat, együtt tudjanak dolgozni másokkal, és feloldódjanak gátlásaik a horvát nyelvi kommunikáció terén

1. **Partnerkapcsolat: Kópháza - Busevec**

Intézményein kpartnerkapcsolata a két falu, Kópháza és a horvátországi Busevec folklórcsoportjainak kapcsolatából indult 22 évvel ezelőtt. Ez idő alatt több közös projektben vettünk részt, van, amelyik jelenleg is fut. A legfontosabbak:

1. minden évben tavasszal ők jönnek, ősszel mi megyünk egy hétvégére
2. a mindenkori 4. osztályunk 1 hetet tartózkodik Busevecben, ahol bekapcsolódik a tanórai munkába.
3. 2- pedagógus 2 hétre érkezik hozzánk, ahol órákat tartanak és szakmi egyeztetést a horváttanárokkal
4. a két iskola tanulói együtt vesznek részt erdei iskolai programban a tenger partján, Dramaljban
5. **Horvátországi tankönyvek használata a tanórákon**

Horvátországi partnerkapcsolataink révén és hospitálásokon ismerkedtünk meg az alsós horvátországi tankönyvekkel, melyket évek óta használunk a tanórákon. Ennek tapasztalatait szívesen osztanánk meg más iskolákkal.

1. **Záróvizsga a 8. osztály végén**

A 2001-02-es tanévben vezettük be a 8. osztály tanév végi **záróvizsgáját.** Sok órán át dolgoztunk a vizsgarendszer kidolgozásán (ezt minden évben tovább csiszoljuk), és nagy feladat volt a tantestület számára a gyerekek felkészítése is. A diákok nagy része komolyan, felelősséggel készült a megmérettetésre, melynek elsődleges **célja, hogy a gyerekek naprakész ismeretekkel és jól összeállított anyagokkal** (melyet az iskolában megszerkesztve, lespirálozva kézhez kapnak) **kezdhessék meg középiskolai tanulmányaikat.** A vizsga szembesítette őket azzal, hogy egy cél eléréséhez átgondolt, folyamatos munkára van szükség.

1. **Nyelvvizsgára történő felkészítés**

Örvendetes, hogy iskolánkban évről évre nő a nyelvvizsgázó tanulók száma. **Idén horvátból 5 fő alapfokú , németből 2 fő tett alapfokú nyelvvizsgát** a 12 fős 8. osztályból**.** Idén sem szakadt meg tehát a nyelvvizsga- sorozat! Tagozatos iskolákban nem készítik, motiválják így a gyerekeket, mint a mi pedagógusaink! Mindenképpen dicséretes eredmény gyerek, felnőtt részéről egyaránt!

1. **Egyéb oktatási újítások**

2014-ben iskolánk fenntartója Kópháza Horvát Nemzetiségi Önkormányzata lett. Az átvétellel és a fenntartással kapcsolatos tapasztalatainkat több helyen megosztottuk az érdeklődőkkel, és e témában több tájékoztatót, előadást is tartottunk.

2016-ban átvettük az óvoda fenntartását. Ez a lépés is sikeresnek bizonyult, a létrejött többcélú intézmény működése zavartalan. Ráadásul az óvoda-iskola átmenet kérdésében és más szakmai területeken is hatékonyabb együtt működés alakult ki a szervezeti egységek között.

1. **IKT-eszközök használata a nyelvórákon**

Iskolánk 9 interaktív táblával rendelkezik. Felső tagozaton szaktantermi rendszert építettünk ki, melynek előnye, hogy a tanteremben valamennyi, a tanórához szükséges segédanyag, szemléltető eszköz, szótár rendelkezésre áll. Horvát nyelvből 3 szaktantermünk van. A táblákra fel vannak telepítve az interaktív tananyagok, melyeket az órákon egyszerűen lehet használni. Tanulóink motiváltak prezentációk, kiselőadások tartására is.

**ÓVODA**

1. **Új módszertankönyv összeállítása:**

Sok évtizedes munkánk során levontuk a következtetéséket, hogy a régi módszertankönyvek használhatatlanok, mert alapnyelvtudást feltételeznek. Nekünk a nulláról kell kezdenünk, mintha idegen nyelvet oktatnánk. Természetesen vannak ilyen kiadványok más nyelven, nem szeretnék új könyvet írni.

Szeretnénk összegyűjteni a környékbeli horvát óvodákban használt mindennapos módszereket és összeállítani belőle egy mindenki számára hasznos kiadványt.

**2. Határon átnyúló kapcsolatok:**

A nemzetiségek zöme a határ mentén él, így van lehetőség a határon átnyúló kapcsolatokra. Mi itt, óvodánkban kipróbáltuk ezt a munkamódszert még az Európai Unióhoz való csatlakozásunk idején.

Nagyon sokat jelent a nyelvtanulásnál, hogy a gyermekek olyan környezetben találkozzanak a nyelvvel, ahol nincs lehetőség másként megszólalni, mert nem értik őket. Tulajdonképpen azt jelenti ez, hogy rá vannak kényszerítve, hogy használják a tanult nyelvet. A mi esetünkben a gyermekek nem tudhatták meg, hogy mi óvónők beszéljük mindhárom nyelvet. Azt tudták csak, hogy azt a nyelvet beszéljük, amit oktatunk.

**3.Munkaközösségünk:**

Munkaközösségünket a környező horvát óvodák nevelőtestületei alkotnák. Előadókat hívhatnánk, akik elméleti képzést nyújtanának nevelőtestületünknek. A résztvevők átfogó képet kapnának a horvát nemzetiség nyelvi, irodalmi, kulturális és történeti fejlődéséről, bepillantást nyernének a nemzeti kisebbség két-és többnyelvűségébe, nyelvjárásaiba, a horvát nyelvészet modern tendenciáiba. Tájékozódnának a kétnyelvűség és nyelvelsajátítás, kisebbségi nyelvhasználat, valamint a nyelv és az identitás összefüggéseiről. Megismerhetnék tágabb régiónk horvát nyelvű irodalmának történetét, különös tekintettel az egykori és a mai Magyarország határain belül alkotó írók, költők munkásságára. Megismerhetnének és megtanulhatnának számos új gyermekdalt, énekes játékot, gyermekirodalmi alkotást.

**3.Háromnyelvű mesekönyveink folytatása:**

Alapvető célunk, hiszen vannak még fel nem dolgozott témák, pl. színek, ünnepek, stb. Ezek a mesekönyvek jól használhatók, kedvesek a gyerekeknek, nem új anyag elsajátítására természetesen, hanem ismétlésre, gyakorlásra. Hagyományőrző énekes-mondókás könyvünk is folytatásra vár. Egy könyvre való anyag van még kidolgozatlanul.

**4.”Kerti parti”:**

Minden évkezdő rendezvénye az óvodai „Kerti Parti”. Évnyitó helyett tartjuk. Nagy rendezvény, sok programmal, amire az egész falut meghívjuk. Hagyományőrző témájú játszóházban játszhatnak a gyerekek, kultúrprogrammal szórakozhatnak a felnőttek, miközben jókat beszélgethetnek, ehetnek-ihatnak együtt. Mivel már sok évtizedes hagyomány, büszkén mondhatjuk, hogy közösségformáló erő a falu életében.

**5.Márton nap:**

Minden évben részt veszünk a Márton napi körmeneten,ahol gyermekeink kis lámpásaikkal vonulnak végig a falun. A Szt. Márton templomnál elénekelhetjük horvát énekeinket, melyeket ebből az alkalomból tanultunk.